Illum, il-Kummissjoni Ewropea ippubblikat ir-riżultati tal-ħames evalwazzjoni tagħha tal-Kodiċi ta' Kondotta tal-2016 għall-ġlieda kontra d-diskors ta' mibegħda illegali online. Ir-riżultati b'mod globali huma pożittivi. Il-kumpaniji tal-IT ivvalutaw 90% tal-kontenut issenjalat fi żmien 24 siegħa, u neħħew 71% tal-kontenut meqjus bħala diskors ta' mibegħda illegali. Madankollu, il-pjattaformi jeħtieġ li jkomplu jtejbu t-trasparenza u r-rispons għall-utenti. Huma jridu jiżguraw ukoll li biż-żmien, il-kontenut issenjalat huwa evalwat b'mod konsistenti; evalwazzjonijiet separati u komparabbli li saru fi żminijiet differenti wrew diverġenzi fil-prestazzjoni. Věra Jourová, Viċi President għall-Valuri u t-Trasparenza, qalet: Il-Kodiċi tal-kondotta jibqa' storja ta' suċċess meta niġu għall-ġlieda kontra d-diskors ta' mibegħda illegali online. Dan kien joffri titjib urġenti filwaqt li jirrispetta bi-sħiħ id-drittijiet fundamentali. Huwa ħoloq sħubijiet prezzjużi bejn l-organizzazzjonijet tas-soċjetà ċivili, l-awtoritajiet nazzjonali u l-pjattaformi tal-IT. Illum huwa ż-żmien li niżguraw li l-pjattaformi kollha għandhom l-istess obbligi tul is-Suq Uniku kollu u niċċaraw fil-leġiżlazzjoni ir-responsabilità tal-pjattaformi biex l-utenti jkunu aktar siguri online. Dak li huwa illegali offline jibqa' illegali online. Didier Reyndersil-Kummissarju għall-Ġustizzja, qal: "Nilqa' bi ħġari dawn ir-riżultati. Madankollu, ma rridux nikkuntentaw b'dan it-titjib u għandna nkomplu bil-ħidma tajba. Inħeġġeġ li l-pjattaformi jagħlqu d-diskrepanzi osservati fl-aktar evalwazzjonijiet riċenti, b'mod partikolari f' li tingħata reazzjoni lill-utenti u t-trasparenza. F'dan il-kuntest, l-Att dwar is-Servizzi Diġitali se jagħmel differenza. Dan se joħloq qafas Ewropew għas-servizzi diġitali, u jikkumplimenta l-azzjonijiet eżistenti tal-UE biex itaffi d-diskors ta' mibegħda illegali online. Il-Kummissjonise tieħu ħsieb ukoll li tieħu miżuri ta' trasparenza vinkolanti għall-pjattaformi biex tiċċara kif dawn jittrattaw ma' diskors ta' mibegħda illegali fuq il-pjattaformi tagħhom.” Il-ħames evalwazzjoni turi li bħala medja: Il-passi li jmiss Ir-riżultati miksuba fil-kuntest tal-implimentazzjoni tal-Kodiċi ta' Kondotta fuq l-aħħar erba' snin se jżidu mar-riflessjonijiet li għaddejjin bħalissa dwar kif jissaħħu l-miżuri li l-objettivi tagħhom huma li jiġi indirizzat il-kontenut illegali online fil-Pakkett tal-Att dwar is-Servizzi Diġitali tal-futur li dwaru l-Kummissjoni m'ilux nediet konsultazzjoni pubblika. Il-Kummissjoni se tqis modi kif tħeġġeġ lill-pjattaformi kollha li jħabbtu wiċċhom ma' diskors ta' mibegħda illegali, biex jistabbilixxu sistemi effettivi ta' avviż u azzjoni. Barra minn hekk, il-Kummissjoni, fl-2020 u l-2021 se tkompli tiffaċilita d-djalogu bejn il-kumpaniji tal-IT u l-organizzazzjonijiet tas-soċjetà ċivili li jaħdmu fuq il-post biex jindirizzaw id-diskors ta' mibegħda illegali, b'mod partikolari biex irawmu l-impenn ma' timijiet ta' moderazzjoni tal-kontenut u fehim reċiproku fuq speċifiċitajiet legali lokali ta' diskors ta' mibegħda. Sfond Id- Deċiżjoni Qafas dwar il-Ġlieda kontra r-Razziżmu u l-Ksenofobija tikkriminalizza l-instigazzjoni pubblika għall-vjolenza jew għall-mibegħda immirati lejn grupp ta' persuni jew membru ta' grupp definit bħal dan, b'referenza għal razza, kulur, reliġjon, dixxendenza jew oriġini nazzjonali jew etnika. Kif definit f'din id-Deċiżjoni Qafas, id-diskors ta' mibegħda huwa reat kriminali anke meta dan jiġri online. Biex twieġeb għall-proliferazzjoni ta' diskors ta' mibegħda online razzist u ksenofobiku, il-Kummissjoni Ewropea u erba' kumpaniji ewlenin tal-IT fil-31 ta' Mejju 2016 (Facebook, Microsoft, Twitter u YouTube) ippreżentawKodiċi ta' Kondotta li jiġġieied id-diskors ta' mibegħda illegali online . Minn dak iż-żmien, ingħaqdu mal-Kodiċi Instagram, Google+, Snapchat, Dailymotion u Jeuxvideo.com. Il-Kodiċi ta' Kondotta huwa bbażat fuq kooperazzjoni mill-qrib bejn il-Kummissjoni Ewropea, pjattaformi tal-IT, organizzazzjonijiet tas-soċjetà ċivili (CSOs) u awtoritajiet nazzjonali. Il-partijiet interessati kollha jiltaqgħu taħt il-kappa tal-Grupp ta' Livell Għoli dwar il-ġlieda kontra r-razziżmu u l-ksenofobija biex jiddiskutu sfidi u progress. Kull eżerċizzju ta' monitoraġġ sar billi ġiet segwita metodoloġija maqbula komunement li tippermetti li fuq iż-żmien jitqabblu r-riżultati. Il-ħames eżerċizzju sar fuq perjodu ta' 6 ġimgħat, mill-4 ta' Novembru sat-13 ta' Diċembru 2019, minn 34 organizzazzjoni tas-soċjetà ċivili u 5 korpi pubbliċi li rrappurtaw dwar ir-riżultati ta' kampjun totali ta' 4364 notifika mill-Istati Membri kollha (flimkien mar-Renju Unit), ħlief għal-Lussemburgu, in-Netherlands, Malta u d-Danimarka. In-notifiki ġew ippreżentati jew permezz ta' kanali ta' rapportar disponibbli lill-utenti kollha, jew permezz ta' kanali dedikati aċċessibbli biss għal sinjalaturi/korrispondenti fdati. Għal aktar informazzjoni Skeda informattiva b'ċifri ewlenin dwar il-ħames monitoraġġ tal-Kodiċi ta' Kondotta (ŻID ĦOLQA) Mistoqsijiet u tweġibiet dwar il-ħames evalwazzjoni tal-Kodiċi ta' Kondotta għall-ġlieda kontra d-diskors ta' mibegħda illegali (ŻID ĦOLQA) Għal aktar informazzjoni dwar il-ħames evalwazzjoni u l-ħidma kumplessiva dwar il-ġlieda kontra d-diskors ta' mibegħda illegali jekk jogħġbok żur il-paġna webli jmiss Nota ta' Informazzjoni dwar “Valutazzjoni tal-Kodiċi ta' Kondotta ta' Diskors ta' Mibegħda online. Is-sitwazzjoni attwali” imħejjija mill-Kummissjoni għall-Kunsill Ġustizzja u Affarijiet Internifis-7/8 ta' Ottubru 2019.